《正月二日游慈云为龄叟作》
宋代·陈著

丹霞前，慈云顶，
两壁相看苍铁冷。春风秋月一逢迎，
菜碗茶瓯拍香鼎。有时话到有处无，
有时瞑到入禅定。本来僧俗不相干，
气味投时堪隽永。九年卓锡兴百废，
谁与挽之欲去猛。我年今已七十六，
师五十二亦多病。人生契合是因缘，
临老相分重凄哽。东湖水宽万顷烟，
风波簸弄羲娥影。西山有寺古佛境，
啼鸟落花云水静。师亦两下如何领。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。